Szyńdzielnia (pol. "Szyndzielnia", downi "Szędzielnia", miym. "Kamitzerplatte") – gōra Ślōnskigo Beskidu, 1028 metry wysoko. Położōno je pōmiyndzy dolinōma Ôlszōwki, Wapiyniki a Biołki, we granicach miasta Bielska-Biołyj, we granicach Landszaftowego Parku Ślōnskigo Beskidu. Pod wiyrchym, na wysokości 1001 m n.p.m, stoji turystyczne schrōnisko, kere wybudowała miymiecko ôrganizacyjo Beskidenverein we 1897 roku. Je to piyrsze schrōnisko we polskij tajli Ślōnskigo Beskidu, kere dzioło do dzisiej. Kole schrōniska je mało zygroda botaniczno. Na Szyńdzielnia prowadzi moc cestōw turystycznych - ze Bielska-Biołyj, Klimczoka, Bystryj (a gynau ze Koziyj Gōry) a Ôlszōwki Gōrnyj. Fest popularno je tyż zajlbana (dzioło ôd 1953).